自1980年起，原为货运站个真如站开始增办春节临客到发，陆续担当自上海北站移来个9对客车到发，以减轻老北站个负荷。1982年1月份真如站不铁道部核定为一等站。1986年1月，上海市统一规划，勒上海新客站建成前，上海北站超负荷个客流由扩建后个真如站分流，使之成为客运辅助站。1989年1月，真如站正式改名为上海西站，原上海西站改名为长宁站。由于上海西站个位置齐巧勒拉沪杭铁路外環線（1986年建成）搭沪宁线个交点，当时辰光大部分来往沪杭线搭沪宁线之间个旅客列车侪要经由上海西站折返（调头）才好南下北上。